
NARVA LINNAVOLIKOGU

 OTSUS

Narva





                                  2006.a nr…..

Projekteerimistingimuste määramine

( Pimeaia pargi rekonstrueerimine )
Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Määrata projekteerimistingimused Pimeaia pargi rekonstrueerimise ehitusprojekti koostamiseks.                     
	1. ÜLDANDMED



	1.1  Tellija                                           
	Narva Linna Arenduse ja Ökonoomika Amet
Peetri plats 3-7, 20308 Narva

	1.2  Asukoht, algandmed                                         
	Narva linn,

Pimeaed  
Maakasutuse sihtotstarve:  üldmaa

	1.3  Lähteülesanne on kehtiv 2 aastat alates otsuse jõustumisest.

	1.4  Lähteülesande koostamise alus     

1.4.1 Projekteerimistingimuste taotlus 30.05.06.a avaldus nr.738/1-11,

        Georgi Ignatov –  Narva Linna Arenduse ja Ökonoomika Ameti direktor
1.4.2 Ehitusseadus

1.4.3 Eestis kehtivad normatiivid, EPN.


	2. PROJEKTEERIMISE EESMÄRK




2.1 Projekti koostamise eesmärgiks on Pimeaia pargi rekonstrueerimine ja maa-ala heakorrastamine.
	3.  ÜLD- JA VORMISTAMISNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.
3.2 Projekti tee osa koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”.
3.3 Projekti koostamisel kasutada tõest tehnovõrkudega digitaalset geodeetilist krundi alusplaani mis on kooskõlastatud peageodeedi poolt.
3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.5 Projekt peab olema heaks kiidetud kõigil seadusega ettenähtud juhtudel*.

3.6 Väljastatud projekteerimistingimused lisada projekti kausta.

3.7 Esitada projekti nimetus vastavalt projekteerimistingimustele.

3.8 Esitada Arhitektuuri-ja planeerimise osakonnale eskiisprojekt heakskiidu saamiseks.

3.9 Esitada orienteeruvad põhiliste tööde mahud ja soovitav põhiliste tööde järjekord.
	4. ARHITEKTUURSED JA LINNAEHITUSLIKUD TINGIMUSED, UURIMISTÖÖD


4.1 Teostada dendroloogiline inventeerimine ja hindamine. Määrata kõikide puittaimede liigiline kuuluvus, nende haljastuslik väärtus ning tervislik seisukord.
4.2 Esitada haljastuse hinnangu tabel „Pimeaia pargi puittaimede liigiline koosseis ja dendroloogiline hindamine”. Tabelis esitada: 
· puu number,

· liigi nimi eesti keeles,

· liigi nimi ladina keeles,

· tüve diameeter,

· tervislik seisukord,

· märkused.

4.3 Esitada raiete plaan dendroloogilise hindamise tulemusena.
4.4 Tagada puuetega inimeste liikumisvõimalused vastavalt Eesti Projekteerimisnormidele 13.2.

4.5 Jalgteede kate: teekattekivid, teekatteplaadid, graniitsõelmekate, kruus, munakivi jne. 
4.6 Projekteerida teedevahelistel aladel moodustavate haljastussaarte heakorrastus ja haljastus. 

4.7 Haljastus: esitada projekteeritud taimmaterjali loetelu. Ette näha lillepeenrad. Projekti mahus esitada järgmised analüüsid ning lahendused:
· nõuded kasutatavatele istikutele,

· nõuded istutustöödele,

· nõuded taimede edasisele hooldusele.

4.8 Ette näha purskkaevu taastamine.
4.9 Paigaldada väikevormid (istepingid, tänavaskulptuurid, dekoratiivsed detailid, prügiurnid jne). Võimalusel organiseerida väikevormide ideekonkurss ning vastavalt konkursi tulemustele lahendada Pimeaia pargi väikevormide paigaldamine.

4.10 Välisvalgustus: maakaabliga pargivalgustus. Pargivalgustite tüüpide joonised esitada projekti lisadena.
4.11 Keskkonnakaitsemeetmed: lahendada projekti koosseisus. Ette näha  ehitustööde käigus rikutud murupindade taastamine. Ette näha ehitusvööndis asuvate kõlblike pinnaste ärakasutamine. Projektis tuleb ette näha mullakihi koorimisel tekkiva mulla kvaliteedi säilitamine ja kasutamine. Lahendada kõlbmatu ehitusprahi utiliseerimine.
4.12 Tagada selgus ja jooniste hea loetavus. Esitada projekti põhijoonised:
· asukoha skeem, 
· raiete plaan, 
· kujundusplaan, 

· vertikaalplaneerimine,
· teede katted ja tüüpristprofiilid jne.
	5. INSENERTEHNILISED ERITINGIMUSED



5.1 Nõutada tehnovõrkude valdajatelt tehnilised tingimused ja projekt kooskõlastada vastavate võrguvaldajatega.

5.2 Esitada Pimeaia pargi välisvalgustuse projekt.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Enne projekteerimise algust tuleb läbi viia purskkaevu seisundi tehniline ekspertiis. Soovitused ja järeldused võtta arvesse projekteerimisel.
	7. KOOSKÕLASTUSED




7.1    Ida-Eesti Päästekeskuse Narva Keskkomando.

7.2    Ida-Virumaa Keskkonnateenistus.
7.3    Muinsuskaitseamet.

7.4    Narva Linnavalitsuse Linnavara- ja Majandusamet.
7.5    Narva Linnavalitsuse Arhitektuuri- ja Linnaplaneerimise Amet.
	8. RAKENDUSSÄTTED



8.1   Otsus jõustub seadusega sätestatud korras.
8.2   Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

Esimees
   *Märkus:

                           Taotlejale on selgitatud Ehitusseaduse (RT I 2002, 47, 297 ) nõuded:
                   1.     Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

                                         omaniku loata ehitada „.

                   2.     Paragrahv 33 lõike 8 „...Kasutusloa taotluse peab esitama ehitise omanik. Mitme isiku ühises

                                   omandis oleva ehitise korral peavad kasutusloa taotluse esitama ehitise omanikud ühiselt“.

